L 303/12
ET
Euroopa Liidu Teataja
23.11.2022
KOMISJONI DELEGEERITUD MÄÄRUS (EL) 2022/2290, 19. august 2022, millega
muudetakse delegeeritud määrust (EL) 2020/2015 seoses läänepiirkonna lossimiskohustuse suhtes kohaldatavate eranditega 2023. aastal
vetes
EUROOPA KOMISJON,
võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 19. märtsi 2019. aasta määrust (EL) 2019/472, millega kehtestatakse läänepiirkonna vetes ja sellega piirnevates vetes püütavate kalavarude majandamise ja nende kalavarude püügi mitmeaastane kava ning millega muudetakse määrusi (EL) 2016/1139 ja (EL) 2018/973 ning tunnistatakse kehtetuks nõukogu määrused (EÜ) nr 811/2004, (EÜ) nr 2166/2005, (EÜ) nr 388/2006, (EÜ) nr 509/2007 ja (EÜ) nr 1300/2008, (1) eelkõige selle artiklit 13, ning arvestades järgmist: (1)
Komisjoni delegeeritud määruses (EL) 2020/2015 (2) on sätestatud üksikasjad selle kohta, kuidas rakendada lossimiskohustust teatava põhjalähedase püügi puhul läänepiirkonna vetes ajavahemikul 2021–2023.
(2)
Delegeeritud määruse (EL) 2020/2015 kohaselt kohaldatakse teatavaid lossimiskohustusest tehtavaid erandeid ajutiselt kuni 31. detsembrini 2022.
Sellistel juhtudel pidid otsese majandamishuviga liikmesriigid esitama erandit toetava täiendava teadusliku teabe esimesel võimalusel, ent hiljemalt 1. maiks 2022.
Kalanduse teadus-, tehnika- ja majanduskomitee (STECF) pidi andma esitatud tõenditele oma hinnangu 31. juuliks 2022.
(3)
Loodepiirkonna vete liikmesriigid (Belgia, Iirimaa, Hispaania, Prantsusmaa ja Madalmaad) esitasid komisjonile ühise soovituse 3. mail 2022.
Ühise soovituse muudetud versioon esitati 25. juulil 2022.
(4)
Ühises soovituses taotleti uut kõrgel ellujäämismääral põhinevat erandit kalavarude kaitseks kehtestatud alammõõdust väiksemate merikeele isendite puhul, mis on püütud ICES rajoonis 7.e kuue meremiili piires rannikust, kuid väljaspool kindlaksmääratud noorkala kasvualasid, alla 12 m pikkuste laevadega, millel kasutatakse traallaudadega põhjatraale, mille pära võrgusilma suurus on üle 80 mm.
(5)
STECF võttis teadmiseks kõnealuse erandi toetuseks esitatud ulatusliku teabe ja selgitused ning tõdes, et tagasiheite maht püügipiirkonnas on väike.
(6)
STECFi esitatud põhjustel, millega komisjon nõustub, tuleks lubada, et erandit kohaldatakse kuni 31. detsembrini 2023.
(7)
Ühises soovituses taotleti ka uut vähese tähtsusega erandit hariliku merikeele (Solea solea) puhul kuni 3 % ulatuses kõnealuse liigi aastasest kogusaagist, mis on püütud ICES rajoonides 7.j ja 7.k laevadega, millel kasutatakse piimtraale (TBB), mille võrgusilma suurus on 80–119 mm ja mis on varustatud flaami paneeliga.
(8)
STECF võttis teadmiseks selektiivsemate püügivahendite kasutamisega saavutatud edusammud ja soovimatute alamõõduliste isendite püügi vähenemise.
Praegune tagasiheite maht on minimaalne.
Samuti võttis STECF teadmiseks, et rakendamisel on kavad, mille eesmärk on parandada teadmisi kalavaru kohta geneetiliste uuringute abil, mis võivad aidata paremini mõista varu piiranguid ja suurust.
STECF leidis, et see aitab kindlaks määrata kalapüügi mõju ja selle põhjal täpsemalt suunata majandamismeetmete, näiteks taotletud erandite mõju lossimisko­ hustusele.
(1) ELT L 83, 25.3.2019, lk 1.
(2) Komisjoni delegeeritud määrus (EL) 2020/2015, 21. august 2020, millega täpsustatakse läänepiirkonna vetes teatava püügitegevuse suhtes kehtiva lossimiskohustuse täitmise üksikasjad ajavahemikuks 2021–2023 (ELT L 415, 10.12.2020, lk 22).